钦定古今图书集成/明伦汇编/氏族典/第339卷 > 刘并
## 钦定古今图书集成/明伦汇编/氏族典/第339卷 > 刘并

按《万姓统谱》：“并字清叔，宁化人。事继母以孝称。端平
二年进士。调会昌尉。当鹾寇往来之冲，尝勒弓手中
警，寇不敢犯。嘉熙间，漕帅王埜差临州和粜，时朝廷
降现钱充籴本，他官皆易以楮，并独戒吏无得效，尢
遂先办。”宪司论擅易籴本钱事，斥者数人，并遂见知辟大庾令。会谭如海啸聚，宪司檄督捕，遂擒之。后调
辰州判官，江西宪辟知瑞金，筑城建学，能名益著。以
平洞寇功就任，改京秩，终奉议郎。